2019 nyarán visszatért a Lipcse csapatától a nevelőegyesületéhez és bemutatkozott a Premier League-ben is, tavasszal két bajnokin és három Európa Liga mérkőzésen szerepelt valamint egy Nottingham Foresttel szemben vívott hazai 5–0-s kiütéses sikert hozó találkozón is pályára lépett, mégpedig kezdőként, azonban a szünetben sérülés miatt Bukayo Saka érkezett a helyére. A PL-ben 2019. december 15-én lépett először pályára a Manchester City gárdája ellen, a mérkőzés a Manchesteri kékek 3-0-s sikerével zárult Smith Rowe pedig csereként lépett a pályára az 59. percben, Mesut Özilt váltva. Hat nappal később az Everton elleni 0–0-s mérkőzésen kezdőként játszott egészen a 66. percig, amikor az "Ágyúsok" megbízott vezetőedzője Freddie Ljungberg Joe Willock-ot küldte be a helyére.